**8.razred – RAP, 6.4. 2020**

Ta teden je pred tabo spet glasbeni izziv.

 **Tokrat boš opravljeno nalogo fotografiral in mi jo poslal na mail**: urleproglm@gmail.com

**Rok oddaje: v petek, 10.4. 2020 do 17.00 ure.**

* Kot je razvidno že iz naslova, se boš preizkusil v RAP-u. Prilagam besedilo, ki ima naslov **Pesem o glasbenih oblikah.**

**PESEM O GLASBENIH OBLIKAH**

**Samospev** je, če en sam poje,

zraven pa klavir igra.

Če bilo bi pa po moje,

skupaj pela bi vsaj dva.

Pri **operi** igra orkester,

zbor, solisti pojejo

**Dirigent** je vodja pester,

včasih še zaplešejo.

**Muzikal, kantata, oratorij**

so podobni ji zelo.

Včasih pa še **opereta,**

v gledališču je res lepo.

Za klavir je pa **sonata,**

ob njem še včasih en igra,

viola, čelo, violina, flavta,

včasih je napisana za dva.

Za orkester je **simfonija,**

za štir`  godala je **kvartet,**

**koncert** res ni nobena šala,

orkester in še glavni inštrument.

**Suita** je od vseh oblik najdaljša,

**miniatura** kratka, za klavir.

Še **simfonična pesnitev**

opiše nekaj, daj no mir.

**Absolutna** al` **programska,**

glasba takšna, kot želiš,

**ljudska, resna in zabavna,**

katero zdaj si poželiš.

Če se poje, je **vokalna,**

**inštrumentalna** se igra,

lahko izvajaš kar **oboje,**

to je nekaj, kar vsak zna.

*(Beat oldschool strings simple)*

<https://www.youtube.com/watch?v=_1Ink9BDRW8>

* **Potek dela:**
1. **Najprej preberi besedilo,** **nato sledi zgornji povezavi na YOUTUBE** – Beat oldschool strings simple. Ob glasbi skušaj izvajati zgornje besedilo. Ni preprosto, zato poizkusi večkrat, dokler ne ujameš pravega ritma za izgovorjavo besedila.
2. **Zdaj pa tvoja naloga.**
* Napiši svoje besedilo na isto melodično podlago. Vsebina tvojega besedila naj zajema trenutno stanje (Covid 19, delo od doma, učenje doma…), tvoje občutke, mišljenje…
* Če ti ta glasbena podlaga ni všeč, lahko izbereš katerokoli.
* Besedilo naj ne bo prekratko, spet pa ne predolgo.
* Pazi na rime in smiselnost vsebine, besedila!

**Pomembno:**

* **Naslov pesmi, besedilo in glasbeno podlago zapiši v zvezek.**
* **Vse skupaj fotografiraj in mi pošlji na mail.**
* **Če je glasbena podlaga druga, njen spletni naslov prilepi v mail.**

Uspešno delo ti želim.